6. โครงการในอนาคต

6.1 โครงการในอนาคต (PTL หรือ บริษัท - ประเทศไทย)

  6.1.1 โครงการการผลิตแผ่นฟิล์ม CPP (Cast Polypropylene Film Project)

  ด้วยความมุ่งมั่นที่จะสร้างความหลากหลายให้กับผลิตภัณฑ์ซึ่งจะเป็นการช่วยลดความเสี่ยงของธุรกิจใน
  ปัจจุบัน บริษัทกำลังดำเนินโครงการแผ่นฟิล์ม CPP
  โดยใช้ส่วนหนึ่งของที่ดินซึ่งอยู่ตรงข้ามกับโรงงาน
  ปัจจุบันในนิคมอุตสาหกรรมสยามอีสเทิร์นอินดัสเตรียลพาร์ค
  อันเป็นที่ตั้งโครงการผลิตแผ่นฟิล์มเคลือบ อัดขึ้นรูปของบริษัท
  ซึ่งได้มีการติดตั้งสายการผลิตเรียบร้อยแล้ว

  ความกว้างของสายผลิตภัณฑ์แผ่นฟิล์ม CPP เท่ากับประมาณ 4,850 มม.
  เป็นกำลังการผลิตประมาณ 10,000 ตันต่อปี ส่วนเครื่องเคลือบอลูมิเนียม
  ความกว้างเท่ากับประมาณ 2,450 มม. โดยเป็น กำลังการผลิต 4,200 ตันต่อปี

  ประมาณการเงินลงทุนในโครงการเป็นจำนวนเท่ากับ 17.2 ล้านเหรียญสหรัฐ
  ซึ่งรวมประมาณการ เงินทุนหมุนเวียนจำนวน 2.5 ล้านเหรียญสหรัฐ

  ผลิตภัณฑ์และการใช้

  แผ่นฟิล์ม CPP มีความคล้ายคลึงกับแผ่นฟิล์ม PET โดยมีคุณสมบัติทั่วไป คุณสมบัติทางมองเห็นได้
  คุณสมบัติทางความร้อน คุณสมบัติทางกล และคุณสมบัติทางการปกป้องที่เหมือนกัน
  คุณสมบัติบางอย่าง ของแผ่นฟิล์ม CPP จะดีกว่าของแผ่นฟิล์ม BOPP/PET เป็นต้นว่า แผ่นฟิล์ม
  CPP มีคุณสมบัติ
  ทางการปกป้องดีมากและสามารถนำมาใช้ทำเป็นชั้นปิดผนึกด้วยความร้อนได้เป็นอย่างดี

  แผ่นฟิล์ม CPP มีหลายเกรด โดยแต่ละเกรดนำไปใช้งานได้ต่างๆกัน ได้แก่

-   เกรดทั่วไป เป็นเกรดบรรจุภัณฑ์ทั่วไปของแผ่นฟิล์ม CPP ใช้สำหรับทำบรรจุภัณฑ์
    เสื้อผ้าสำเร็จรูป ขนมปังและผลิตภัณฑ์เบเกอรี่ทั้งหลาย ห่อดอกไม้ เป็นต้น

-   เกรดเคลือบเงา เป็นแผ่นฟิล์ม CPP เกรดเคลือบเงาใช้เป็นชั้นผนึกปิดของบรรจุภัณฑ์สำหรับ
    ผลิตภัณฑ์อาหาร เช่น ขนมกรอบ ขนมขบเคี้ยว เป็นต้น

-   แผ่นฟิล์มเคลือบอลูมิเนียม CPP (Metallised CPP Film)
    ใช้สำหรับบรรจุภัณฑ์อาหารประเภท มันฝรั่งกรอบ ขนมขบเคี้ยว เป็นต้น

-   เกรดที่บิดโค้งงอได้ ส่วนใหญ่ใช้สำหรับห่อลูกกวาด

-   เกรดที่คืนรูปได้ ใช้เป็นบรรจุภัณฑ์สำหรับผลิตภัณฑ์อาหารพร้อมรับประทาน

  เหตุผลในการลงทุน

  การตัดสินใจลงทุนในสายการผลิตแผ่นฟิล์ม CPP
  เป็นการลงทุนเชิงกลยุทธ์เพื่อลดความเสี่ยงทางธุรกิจ โดยการขยายความหลากหลายของผลิตภัณฑ์
  และขยายฐานผลิตภัณฑ์ที่จะเสนอขายต่อลูกค้าไปยัง อุตสาหกรรมแปรรูปบรรจุภัณฑ์
  บริษัทสามารถใช้ประโยชน์จากเครือข่ายการจัดจำหน่ายผลิตภัณฑ์ที่มี
  อยู่ในปัจจุบันเพื่อพัฒนาตลาดสำหรับแผ่นฟิล์ม CPP สายการผลิตที่บริษัทจะติดตั้งจะเป็นแบบที่มี
  ขนาดกว้างขึ้น ซึ่งจะทำให้มีความได้เปรียบในการแข่งขันด้านต้นทุนเหนือกว่าผู้ผลิตอื่นซึ่งผลิตด้วย
  สายการผลิตที่ได้ผลิตภัณฑ์ที่มีหน้าแคบกว่า

  ความเสี่ยงโครงการและแผนลดความเสี่ยง

  บริษัทมีเทคโนโลยีสำหรับการผลิตแผ่นฟิล์ม CPP และลักษณะโครงการมีความคล้ายคลึงกับแผ่นฟิล์ม
  PET ซึ่งบริษัทมีความรู้ความสามารถทางเทคนิคนี้อยู่แล้ว นอกจากนี้ บริษัทยังมีทีมบริหารโครงการ
  ที่มีประสบการณ์ ซึ่งมีประวัติผลงานในช่วงระยะเวลาที่ผ่านมาเป็นอย่างดี ในการที่สามารถริเริ่ม
  โครงการได้ตามกำหนด
  ในกรณีที่จำเป็นบริษัทจะว่าจ้างผู้เชี่ยวชาญด้านเทคโนโลยีและกระบวนการผลิต แผ่นฟิล์ม CPP
  เพื่อให้บริการโดยเฉพาะบริษัทมีความเห็นว่า โครงการมีความเสี่ยงโดยรวมในระดับต่ำ
  เนื่องจากโครงการมีขนาดของการลงทุนที่ไม่สูง

  ความคืบหน้าของโครงการ

  บริษัทได้รับบัตรส่งเสริมการลงทุนจากคณะกรรมการส่งเสริมการลงทุนสำหรับโครงการนี้
  โดยกำลัง การผลิตที่ได้รับอนุมัติเท่ากับ 15,600 ตันต่อปี สำหรับแผ่นฟิล์ม CPP
  ชนิดเรียบและชนิดเคลือบ

  งานโยธาก่อสร้าง ได้เริ่มต้นเมื่อเดือนมิถุนายน 2552 สัญญาซื้อเครื่องจักรได้มีการลงนามแล้ว
  และ เครื่องจักร จะเริ่มทยอยขนส่งมายังโรงงานตั้งแต่เดือนกรกฎาคม 2552 เป็นต้นไป
  บริษัทได้รับการ

  อนุมัติจากคณะกรรมการส่งเสริมการลงทุนแล้ว
  สำหรับการนำเข้าเครื่องจักรโดยไม่ต้องเสียอากรนำเข้า

  เครื่องจักร

  บริษัทได้มีการดำเนินเรื่องการขอกู้เงินจำนวน 11.25 ล้านเหรียญสหรัฐกับธนาคาร 2 แห่งในปี
  2551 และ ณ เดือนพฤษภาคม 2552 บริษัทได้มีการเบิกเงินกู้ไปแล้วจำนวน 1 ล้านเหรียญสหรัฐ
  เงินกู้ส่วนที่เหลือ คาดว่าจะเบิกในช่วง 3-6 เดือนข้างหน้านี้
  เงินลงทุนในโครงการส่วนที่เหลือจะได้จากเงินคงเหลือ ภายในกิจการเอง

  6.1.2 การขยายกำลังการผลิตแผ่นฟิล์ม PET ชนิดบาง

  ในเดือนพฤษภาคม 2551 คณะกรรมการบริษัทอนุมัติในหลักการให้บริษัทลงทุนจำนวน 70
  ล้านเหรียญ สหรัฐในโครงการผลิตแผ่นฟิล์ม PET เม็ดพลาสติก
  และแผ่นฟิล์มเคลือบอลูมิเนียมในประเทศไทย

  อย่างไรก็ตาม เนื่องจากวิกฤติเศรษฐกิจโลก
  รวมทั้งการระบายสินค้าในสต็อกตลอดเส้นทางการจำหน่าย
  ผลิตภัณฑ์ระหว่างผู้ผลิตกับผู้จำหน่ายจนถึงผู้บริโภค (Supply Chain) ส่งผลกระทบต่อปริมาณการ
  จำหน่ายและการทำกำไรของบริษัทใน 6 เดือนหลังของปีบัญชีที่ผ่านมา ดังนั้น
  บริษัทจึงได้ชะลอโครงการ
  ดังกล่าวไปก่อนจนกว่าจะได้มีการประเมินผลกระทบที่แท้จริงต่ออุตสาหกรรม
  ต่อการเจริญเติบโตของ บริษัทและต่อการเสนอและสนองผลิตภัณฑ์แล้ว
  บริษัทต้องการให้เกิดความมั่นใจว่า การวางแผน
  ช่วงเวลาของการดำเนินการโครงการเป็นไปอย่างเหมาะสมถูกจังหวะ
  เพื่อให้สามารถผลิตรองรับ การเติบโตของตลาดได้

  รายละเอียดโครงการ

  โครงการนี้จะดำเนินการโดยใช้ที่ดินส่วนหนึ่งของที่ดินแปลงใหม่ซึ่งอยู่ตรงข้ามกับโรงงานในปัจจุบันในนิคมอุตสาหกรรมสยามอีสเทิร์นอินดัสเตรียลพาร์ค

  ประมาณการเงินลงทุนในโครงการจะเท่ากับ 62 ล้านเหรียญสหรัฐ ประกอบด้วยค่าโรงงานและ
  เครื่องจักรอุปกรณ์ 52 ล้านเหรียญสหรัฐ ค่าก่อสร้างและงานโยธา 5 ล้านเหรียญสหรัฐ
  ค่าวิศวกรรม 2 ล้านเหรียญสหรัฐ และส่วนที่เหลือ 3
  ล้านเหรียญสหรัฐเป็นเงินสำรองและค่าใช้จ่ายอื่นๆ ความต้องการ
  เงินทุนหมุนเวียนคาดว่าจะเท่ากับ 8 ล้านเหรียญสหรัฐ
  บริษัทเสนอที่จะขอกู้เงินจำนวนไม่เกินร้อยละ 65-75 ของเงินลงทุนในโครงการทั้งหมด
  รวมทั้งส่วนที่เหลือจะได้จากเงินคงเหลือภายในกิจการเอง

  เหตุผลในการลงทุน

-   เพิ่มกำลังการผลิตเพื่อการเติบโตที่สูงขึ้นในตลาดปัจจุบันและใช้เครือข่ายการขายและจัดจำหน่ายที่มีอยู่เพื่อพัฒนาตลาดใหม่

-   สายการผลิตที่จะติดตั้งจะเป็นสายการผลิตที่ใหญ่ที่สุดและจะช่วยให้เกิดการประหยัดในด้านการดำเนินงาน
    ซึ่งจะนำไปสู่การปรับโครงสร้างทุนของบริษัทให้ดีขึ้น

-   บริษัทจะสามารถเพิ่มผลิตภัณฑ์ที่มีมูลค่าเพิ่มมากขึ้น ดังเช่น แผ่นฟิล์มเคลือบอลูมิเนียม
    แผ่นฟิล์มเคลือบเงาด้วยความร้อน เป็นต้น

-   ในด้านการดำเนินงาน ต้นทุนคงที่ด้านเงินเดือนและค่าใช้จ่ายด้านการบริหารต่อหน่วยจะลดลง
    อย่างมาก เนื่องจากต้นทุนที่เพิ่มขึ้นเป็นเพียงส่วนน้อยเมื่อเทียบกับค่าใช้จ่ายในปัจจุบัน

-   ช่วยให้เกิดการผสมผสานประโยชน์และประหยัดด้านวัสดุคงเหลือค่าชิ้นส่วนอะไหล่และค่าดูแลรักษาอื่นๆ

  6.1.3 สายการเคลือบซิลิโคน

  เมื่อเดือนพฤษภาคม 2552 คณะกรรมการบริษัทได้อนุมัติให้บริษัทลงทุนในโครงการสายการเคลือบ
  ซิลิโคน
  ซึ่งเป็นอีกหนึ่งผลิตภัณฑ์ที่ให้มูลค่าเพิ่มแก่กิจการและเป็นการเพิ่มความหลากหลายของประเภท
  ผลิตภัณฑ์ของบริษัทด้วย บริษัทแม่ในอินเดียได้เริ่มโครงการสำหรับผลิตภัณฑ์ดังกล่าวตั้งแต่ปี 2550
  และนับแต่นั้นมาก็ประสบความสำเร็จในการร่วมส่วนแบ่งตลาด
  จึงได้มีการตัดสินใจลงทุนในโครงการ ดังกล่าวอีกภายในกลุ่มโพลีเพล็กซ์

  รายละเอียดโครงการ

-   ที่ตั้งของโครงการอาจเป็นประเทศไทยหรือประเทศตุรกี ซึ่งจะสรุปภายใน 3-4 เดือนข้างหน้า
    โดยพิจารณาเปรียบเทียบจากการประเมินผลประโยชน์ที่จะได้รับระหว่างทำเลทั้งสองแห่ง

-   เงินลงทุนในโครงการทั้งสิ้น (รวมเงินทุนหมุนเวียน) เท่ากับประมาณ 19.44
    ล้านเหรียญสหรัฐ

-   ระยะเวลาดำเนินการลงทุนในโครงการเท่ากับ 12-18 เดือนนับจากวันที่สรุปด้านการเงิน

-   กำลังการผลิตในสายการเคลือบนี้จะขึ้นอยู่กับประเภทผลิตภัณฑ์ที่ป้อนเข้าสู่สายการเคลือบ ซึ่ง
    จะอยู่ในระหว่าง 200 ถึง 600 ล้านตารางเมตร

-   ตลาดเป้าหมายสำคัญได้แก่ ยุโรป สหรัฐอเมริกา และเอเชีย

-   การใช้แผ่นฟิล์มดังกล่าวส่วนใหญ่สำหรับแผ่นฟิล์มลอกตราหรือฉลาก งานกราฟฟิก และ
    แผ่นฟิล์มใช้ในทางการแพทย์ เป็นต้น

  เหตุผลในการลงทุน

-   โครงการนี้ช่วยเพิ่มความหลากหลายให้แก่ผลิตภัณฑ์แผ่นฟิล์ม PET ในปัจจุบันของกลุ่ม

-   ปัจจุบันการใช้แผ่นกระดาษลอกตราหรือฉลากยังคงแพร่หลาย และการใช้แผ่นฟิล์มลอกตรา
    หรือฉลากมีส่วนแบ่งตลาดการใช้เพียงร้อยละ 15 อย่างไรก็ตาม มีโอกาสความเป็นไปได้สูง
    มากที่จะมีการใช้แผ่นฟิล์มแทนแผ่นกระดาษมากขึ้น เนื่องจากแผ่นฟิล์มมีคุณสมบัติหลาย
    ประการเหนือกว่าแผ่นกระดาษ (เช่น แผ่นฟิล์มมีความเหนียวทนทานต่อการฉีกขาดมากกว่า
    กระดาษ และผ่านการพิสูจน์มาแล้วว่าเหมาะสมสำหรับใช้เป็นแผ่นตรา หรือฉลากสำหรับ
    เครื่องจักรที่ทำงานด้วยความเร็วสูง)

-   โครงการนี้ยังช่วยสร้างความแตกต่างให้กับบริษัทจากผู้ผลิตแผ่นฟิล์มรายอื่น ๆ ในเอเชีย
    ซึ่งไม่มี รายใดมีสายการเคลือบซิลิโคน

-   บริษัทมีความได้เปรียบที่มีสายการผลิตที่ครบวงจรที่ต่อเนื่องกับสายการเคลือบซิลิโคน เมื่อ
    เปรียบเทียบกับในยุโรปและสหรัฐอเมริกาซึ่งมีสายการเคลือบซิลิโคนเป็นสายการผลิตโดด ๆ
    ไม่ต่อเนื่องกับสายการผลิตแผ่นฟิล์มหรืออื่น ๆ ดังนั้น บริษัทจึงมีความได้เปรียบจากการที่มี
    โครงสร้างต้นทุนที่แข่งขันได้มากกว่าผู้ผลิตในประเทศอื่นๆ

-   เป็นการตอบสนองการขาดแคลนกำลังการผลิตสำหรับส่วนแบ่งตลาดนี้ โดยใช้ประโยชน์จาก
    ประสบการณ์ที่มีการผลิตประเภทเดียวกันในสายการผลิตที่อินเดีย

6.2 การลงทุนอื่น ๆ

  เพื่อเป็นการปรับปรุงความสามารถในการผลิตให้เพิ่มมากขึ้น ลดการสูญเสียระหว่างการผลิต
  พัฒนา สินค้า และควบคุมคุณภาพให้ดียิ่งขึ้น บริษัทจึงได้จัดสรรงบประมาณเพื่อการลงทุน
  ทั้งขนาดเล็ก/ ขนาด ปานกลาง ตามเกณฑ์การวิเคราะห์ต้นทุนต่อผลประโยชน์
  เงินลงทุนรวมสำหรับในช่วงเวลา 12-15 เดือนข้างหน้าคาดว่าจะเท่ากับประมาณ 100 ล้านบาท
  โดยค่าใช้จ่ายที่สำคัญๆ ได้แก่ prepolymer และ polymer pump, catalyst filter ใน
  TDO เครื่องตัดเพิ่มเติม การประกันภัย และการจัดหา อุปกรณ์เบ็ดเตล็ดต่างๆ